b'\n_START_ARTICLE_\nOgla\xc5\xa1evanje preko dru\xc5\xbebenih omre\xc5\xbeij\n_START_PARAGRAPH_\nOgla\xc5\xa1evanje preko dru\xc5\xbebenih omre\xc5\xbeij opisuje spletno ogla\xc5\xa1evanje, ki ga omogo\xc4\x8dajo storitve ponujene s strani dru\xc5\xbebenih omre\xc5\xbeij. Najve\xc4\x8dja prednost, ki jo ponuja ogla\xc5\xa1evanje te vrste, je, da lahko ogla\xc5\xa1evalci la\xc5\xbeje dose\xc5\xbeejo ciljno skupino, saj jim dru\xc5\xbebena omre\xc5\xbeja omogo\xc4\x8dajo dostop do demografskih in drugih uporabnih podatkov o uporabnikih.\n_START_SECTION_\nPasiven pristop\n_START_PARAGRAPH_\nPreko dru\xc5\xbebenih omre\xc5\xbeij lahko dobijo ponudniki veliko informacij o trgu in pogledih kupcev. Blogi in forumi so platforme, kjer lahko posamezniki delijo svoje kritike in priporo\xc4\x8dila o znamkah, produktih in storitvah. Ponudniki lahko te informacije analizirajo in uporabijo za namene tr\xc5\xbeenja. V tem primeru so dru\xc5\xbebena omre\xc5\xbeja nizkocenoven vir uporabnih informacij, ki ga lahko ponudniki uporabijo da odkrijejo in se odzovejo na morebitne pomanjkljivosti, ki jih kupci zaznajo pri produktu in najdejo nove marketin\xc5\xa1ke prilo\xc5\xbenosti. Za razliko od tradicionalnih metod raziskovanja trga (na primer ankete, fokusne skupine), ki terjajo veliko \xc4\x8dasa in denarja ter zahtevajo dolgotrajno analizo, lahko tr\xc5\xbeniki uporabijo dru\xc5\xbebeno omre\xc5\xbeje, da pridobijo informacije o vedenju kupcev neposredno v\xc2\xa0\xc2\xbbtrenutnem \xc4\x8dasu\xc2\xab. Kar je izjemnega pomena v dinami\xc4\x8dnem, tekmovalnem, tempiranem in globalnem marketin\xc5\xa1kem prostoru.\n_START_SECTION_\nAktiven pristop\n_START_PARAGRAPH_\nDru\xc5\xbebena omre\xc5\xbeja se lahko uporabljajo tudi kot komunikacijski kanal, kjer lahko ponudniki ciljajo na to\xc4\x8dno dolo\xc4\x8deno ob\xc4\x8dinstvo preko medijskih "influencerjev" in znanih osebnosti na dru\xc5\xbebenih medijih. Uporaba "influencerjev" za ogla\xc5\xa1evanje produktov se je izkazala kot u\xc4\x8dinkovita in cenovno ugodna metoda za predstavitev novih produktov na trgu._NEWLINE_Dru\xc5\xbebena omre\xc5\xbeja lahko dose\xc5\xbeejo ciljno ob\xc4\x8dinstvo bolj natan\xc4\x8dno kot na primer televizija ali \xc4\x8dasopis, preko uporabe digitalnih orodij. Eno izmed takih orodije je na primer Google Adsense. To orodje omogo\xc4\x8da, da ogla\xc5\xa1evalci dose\xc5\xbeejo to\xc4\x8dno dolo\xc4\x8dene demografske skupine, na primer ljudi, ki so opredeljeni za dolo\xc4\x8deno politi\xc4\x8dno stranko ali ljudi, ki se zanimajo za to\xc4\x8dno dolo\xc4\x8dene aktivnosti (na primer igranje videoiger). Google Adsense zbira podatke o uporabnikih na na\xc4\x8din, da spremlja klju\xc4\x8dne besede v objavah in komentarjih uporabnikov dru\xc5\xbebenih omre\xc5\xbeij.'